## *BOSNA I HERCEGOVINA*

# *FEDERACIJA BOSNE I HERCEGOVINE*

## *ZENIČKO-DOBOJSKI KANTON*

## *OPĆINA VAREŠ*

Služba za opću upravu, društvene djelatnosti i boračko-invalidsku zaštitu

Na osnovu člana 10. stav (2) Uredbe o pomoći u rješavanju stambenog pitanja branilaca i članova njihovih porodica („Službene novine Zeničko-dobojskog kantona" br. 4/14) (u daljem tekstu Uredba) i tačke 13. Instrukcije o primjeni Uredbe broj: 13/03-2-2-23-1296/18 od 14.03.2018.godine, Općinska služba za opću upravu, društvene djelatnosti i boračko-invalidsku zaštitu objavljuje

#### 

#### OGLAS

**o mogućnosti podnošenja zahtjeva za ostvarivanje prava na pomoć/dodjelu novčanih sredstava braniocima i članovima njihovih porodica u svrhu rješavanja stambenog pitanja**

1. **Predmet Oglasa**

Obavještavaju se branioci i članovi njihovih porodica sa prebivalištem na području Zeničko-dobojskog kantona (u daljem tekstu: Kanton), općine Vareš, kao i povratnici u Republiku Srpsku koji ostvaruju osnovna prava iz branilačko-invalidske zaštite u općini Vareš i koji su na evidenciji nadležnog organa za vojne evidencije u općini Vareš, **da imaju pravo i** **mogućnosti podnošenja zahtjeva za dodjelu jednokratnih, bespovratnih novčanih sredstava u svrhu rješavanja stambenog pitanja na način:**

1. izgradnje stambenog objekta s ciljem trajnog stambenog rješavanja;
2. kupovine individualnog stambenog objekta ili stana na osnovu ugovora zaključenog u 2017. i 2018.godini;
3. prilagođavanja stambenog objekta posebnim potrebama ratnih vojnih invalida;
4. sufinansiranja izdavanja dozvola za gradnju i sufinansiranja legalizacije stambenog objekta;
5. **Pravo učešća na Oglasu imaju branioci i članovi njihovih porodica pod uvjetom da:**
6. imaju prebivalište na području Kantona u trajanju od najmanje 3 (tri) godine neprekidno, osim povratnika u RS;
7. ostvaruju prava iz oblasti branilačko-invalidske zaštite u općinama/Grad Kantona;
8. nemaju riješeno stambeno pitanje na području BiH i isto rješavaju na području Kantona (osim povratnika u RS);
9. posjeduju valjanu dokumentaciju za izgradnju, kupovinu stambenog objekta, prilagođavanja stambenog objekta posebnim potrebama ratnih vojnih invalida ili sufinansiranja izdavanja dozvola za gradnju i sufinansiranja legalizacije stambenog objekta;
10. nisu bili korisnici nepovratnih sredstava Federalnog, Kantonalnog ili općinskog budžeta, donatorskih i ostalih sredstava dodjeljenih u svrhu stambenog zbrinjavanja u iznosu većem od 5.000,00 KM;
11. nisu izvršili zamjenu, prodaju ili poklon stambenog objekta u ličnom ili vlasništvu članova zajedničkog domaćinstva;
12. oni i članovi njihovog porodičnog domaćinstva nisu vlasnici ili suvlasnici subjekta koji obavljaju privrednu ili drugu djelatnost, registrovanog kao privredno društvo;
13. ukupna primanja domaćinstva demobiliziranog branioca i RVI sa stepenom invalidnosti od 20% do 60% ne prelaze iznos prosječne neto plaće isplaćene u FBiH u 2017. godini prema podacima Zavoda za statistiku Federacije BiH, odnosno iznos od **860,00 KM**;
14. **Rješavanje stambenog pitanja branilaca i članova njihovih porodica vrši se po pravu prvenstva kako slijedi:**
15. dobitnici ratnih priznanja ili odlikovanja iz člana 5.stav 3. Federalnog zakona;
16. djeca šehida, poginulih, umrlih, nestalih branilaca bez oba roditelja i ratni vojni invalidi sa oštećenjem organizma od 100% I grupe;
17. porodice sa dva i više šehida, poginulih, umrlih, nestalih branilaca i ratni vojni invalidi sa oštećenjem organizma od 100% II grupe;
18. članovi uže porodice poginulih, umrlih ili nestalih dobitnika ratnih priznanja ili odlikovanja iz člana 5.stav 3. Federalnog zakona ;
19. porodice šehida, poginulih, umrlih, nestalih branilaca i ratni vojni invalidi sa oštećenjem organizma od 90%, 80% i 70%;
20. članovi uže porodice poginulih, umrlih ili nestalih dobitnika ratnih priznanja ili odlikovanja iz člana 5.stavovi 4. i 5. Federalnog zakona i umrlih ratnih vojnih invalida;
21. ostali dobitnici ratnih priznanja ili odlikovanja;
22. ratni vojni invalidi sa oštećenjem organizma od 20% do 60%;
23. demobilizirani branioci;
24. udovica umrlog demobiliziranog branioca iz člana 3. tačka a) Uredbe;
25. roditelji umrlog ratnog vojnog invalida ili demobiliziranog branioca iz člana 3. tačka b) Uredbe;
26. **Potrebna dokumentacija uz zahtjev za dodjelu sredstava: (** *original ili ovjerene kopiji ne starije od 6 mjeseci od dana podnošenja zahtjeva)*
27. dokaz o statusu branioca i člana porodice branioca;
28. fotokopiju lične karte;
29. rješenje o starateljstvu nad malodobnom djecom bez oba roditelja (za djecu šehida/ poginulih branilaca bez oba roditelja);
30. dokaz o provedenoj ostavinskoj raspravi na pokretnoj i nepokretnoj imovini za porodice šehida/poginulih branilaca;
31. uvjerenje o kretanju izdato od MUP-a;
32. kompletna dokumentacija o stambenoj situaciji (ovisno o načinu rješavanja stambenog pitanja): u slučaju gradnje stambenog objekta (urbanističku i/ili građevinsku dozvolu, z.k.izvadak na imovinu kao dokaz o vlasništvu podnosioca zahtjeva), u slučaju kupovine stambenog objekta (ugovor o kupovini stambenog objekta uz priložen z.k. izvadak prodavca ili dokaz da je podnesen zahtjev za uknjižbu od strane kupca, te rješenje Porezne uprave-nadležne Porezne ispostave o plaćanju/oslobađanju plaćanja poreza na promet nekretnina;
33. uvjerenje o prihodima zaposlenih, odnosno uvjerenje o nezaposlenosti punoljetnih članova domaćinstva;
34. posjedovni list i uvjerenje o promjenama u katastru od 1992.godine iz svih općina prebivališta (za lica koja su mijenjala prebivališta), za sve punoljetne članove domaćinstva;
35. uvjerenje nadležnog općinskog organa da nisu bili korisnici nepovratnih sredstava Federalnog, Kantonalnog ili općinskog budžeta dodjeljenih u svrhu stambenog zbrinjavanja u iznosu većem od 5.000,00 KM;
36. ovjerena izjava da nisu izvršili zamjenu, prodaju ili poklon stambenog objekta u ličnom ili vlasništvu bračnog druga i članova domaćinstva. Uz Izjavu priložiti *uvjerenje da nisu vlasnici/suvlasnici nekretnina ili z.k. izvadak o vlasništvu* i *vrsti/naravi nekretnina* (*iz evidencije vlasnika nekretnina i vlasnika iz KPU za općinu/Grad ZK ureda*) *sa dokazom* da nije vršena zamjena, prodaja ili poklon stambenog objekta za podnosioca zahtjeva i sve punoljetne članove domaćinstva;
37. ovjerena izjava o zajedničkom domaćinstvu (kućna lista);
38. uvjerenje Porezne uprave da nema poreznih zaduženja za sve punoljetne članove porodičnog domaćinstva, odnosno da podnosilac zahtjeva i članovi nisu vlasnici ili suvlasnici subjekta, koji obavlja privrednu ili drugu djelatnost registriranog *kao privredno društvo*;
39. ovjerena kopija Specifikacije za utvrđivanje dohotka od samostalne djelatnosti-obrazac SPR 1053 (koji se podnosi uz Godišnju poreznu prijavu/Godišnju prijavu dohotka) za prethodnu kalendarsku godinu*;*
40. ovjerena izjava o ukupnim prihodima domaćinstva (prema propisanom obrazcu izjave);
41. drugi dokazi iz kojih se vidi opravdanost zahtjeva: o stambenoj situaciji u slučaju sufinansiranja dozvole za gradnju i sufinansiranja legalizacije stambenog objekta (pravosnažno rješenje nadležnog organa Općine/Grada sa dokaz o troškovima u postupku); za prilagođavanja stambenog objekta posebnim potrebama ratnih vojnih invalida (dokaz o potrebi prilagođavanja i vrijednosti radova u stambenom objektu sa predračunom/računom radova ovlaštenog privrednog subjekta registrovanog za građevinske radove);
42. **Visina sredstva**

Sredstva za realizaciju prava na pomoć u rješavanju stambenog pitanja branilaca i članova njihovih porodica osigurana su u Budžetu Kantona za 2018.godinu, na budžetskoj stavci Ministarstva za boračka pitanja „Pomoć u rješavanju stambenog pitanja“, a ista će se realizirati u skladu sa dinamikom priliva sredstava u Budžet Kantona.

1. **Postupak podnošenja zahtjeva i odobravanja sredstava**

Zahtjev za novčanu pomoć u svrhu rješavanja stambenog pitanja zainteresovani kandidati podnose općinskoj/Gradskoj službi nadležnoj za poslove branilačko-invalidske zaštite na posebnom (**novom/propisanom obrascu**) od strane Ministarstva, uz obavezno prilaganje kompletne dokumentacije, kao dokazom o ispunjavanju uvjeta Oglasa, a u cilju izrade konačne liste prvenstva za dodjelu sredstava osiguranjem prioritetnog rješavanja stambenog pitanja po pravu prvenstva u skladu sa važećim propisima.

Sve druge informacije koje se odnose na uvjete, način i postupak ostvarivanja prava na pomoć- dodjelu sredstava za rješavanje stambenog pitanja po Oglasu, zainteresovani kandidati mogu dobiti uvidom u važeće propise- odredbe Zakona o dopunskim pravima branilaca i članova njihovih porodica („Službene novine Zeničko-dobojskog kantona" br. 1/14), Uredbe o pomoći u rješavanju stambenog pitanja branilaca i članova njihovih porodica („Službene novine Zeničko-dobojskog kantona" br. 4/14, 1/18), kao podzakonskog akta i Instrukcije o primjeni Uredbe, koji će biti istaknuti uz ovaj oglas, kao i na web stranici www.zdk.ba. .

1. **Prijave, odnosno podnošenje zahtjeva na propisanom obrazcu može se izvršiti u roku od 30 (trideset) dana, od dana objavljivanja Oglasa u sredstavima informisanja i na oglasnoj ploči Općine/Grada, tj. od 20.03.2018.god.(utorak) do 18.04.2018. godine, kada je i posljedni dan za podnošenje zahtjeva.**

Obrazce zahtjeva zainteresovani kandidati mogu preuzeti u šalter sali *ili pri nadležnoj službi Općine Vareš*. Podnosilac je obvezan naznačiti način rješavanja stambenog pitanja i svojeručno potpisati zahtjev. Kompletna dokumentacija, podrazumijeva potrebnu dokumentacija tražena Oglasom (original ili ovjerene kopije ne starije od 6 mjeseci od dana podnošenja zahtjeva). Općinska /Gradska služba nadležna za poslove branilačko-invalidske zaštite u obavezi je pružiti sve potrebne dodatne informacije podnosiocima zahtjeva.

**Nepotpuni, neblagovremeni i neuredni zahtjevi neće biti razmatrani.**

Broj: 13/03-2-2-23-1296-2/18

Datum: 20.03. 2018.god.